**Ministru kabineta noteikumu projekta „Grozījumi Ministru kabineta 2010.gada 7.decembra noteikumos Nr.1098 „Noteikumi par rīcību ar administratīvo pārkāpumu lietās izņemto mantu un dokumentiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2010.gada 7.decembra noteikumos Nr. 1098 „Noteikumi par rīcību ar administratīvo pārkāpumu lietās izņemto mantu un dokumentiem”” (turpmāk – projekts) mērķis ir:1. noteikt izsoļu organizēšanas kārtību,
2. precizēt informācijas apmaiņu starp Nodrošinājuma valsts aģentūru (turpmāk – Aģentūra) un atbildīgajām institūcijām,
3. precizēt izņemto transportlīdzekļu atdošanas nosacījumus,
4. precizēt izņemtās mantas un dokumentu nodošanas glabāšanā, glabāšanas un iznīcināšanas izdevumu aprēķināšanas un piedziņas noteikumus.

Projekts stāsies spēkā pēc to pieņemšanas Ministru kabinetā vispārīgā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2019.gada 14.marta rezolūcija Nr.90/TA-462, TA-463, TA-464.Ministru kabineta 2017.gada 10.oktobra sēdē (prot. Nr. 50, 12.§ 4.punkts) Iekšlietu ministrijai dots uzdevums izvērtēt to kompetencē esošos tiesību aktus un nepieciešamības gadījumā līdz 2018.gada 30. novembrim noteiktā kārtībā iesniegt izskatīšanai Ministru kabinetā grozījumus tiesību aktos, paredzot kārtību, kādā Aģentūra tiesību aktos noteiktajos gadījumos organizē kustamas mantas izsoles. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Latvijas Administratīvo pārkāpumu kodeksa (turpmāk – LAPK) 274.1panta pirmā daļa nosaka, ka lēmumā par administratīvā soda uzlikšanu vai lietvedības izbeigšanu jānosaka, kas darāms ar pārkāpuma izdarīšanas rīkiem vai citiem izņemtajiem priekšmetiem un dokumentiem.Šobrīd pastāv prakse, ka atbildīgā institūcija administratīvā pārkāpumu lietā nosūta lēmumu par rīcību ar izņemto mantu, kas glabājas Aģentūrā, bet pēc tam atsevišķi Aģentūrai nepieciešams pieprasīt no atbildīgās institūcijas lēmumus par administratīvā soda uzlikšanu vai administratīvās pārkāpumu lietvedības izbeigšanu. Tas saistāms ar to, ka pastāvošais normatīvais regulējums neparedz minēto pienākumu atbildīgajai institūcijai, kā arī valsts informācijas sistēmas “Integrētā iekšlietu informācijas sistēma” iekļautā Vienotā notikumu reģistra apakšsistēmā “Elektroniskais notikumu žurnāls”, reģistrētā pārkāpuma notikumu numuru nav iespējams pārbaudīt datu meklēšanas formas Integrētās iekšlietu informācijas sistēmas apakšsistēmā “Administratīvus pārkāpumus izdarījušās personas” Personas identifikācijas risinājuma (PIR) izdrukas formā, turklāt tiek nelietderīgi izmantoti Aģentūras resursi pieprasījuma gatavošanai un nosūtīšanai atbildīgajai institūcijai par administratīvās pārkāpumu lietā pieņemtā lēmuma par administratīvā soda uzlikšanu vai administratīvās pārkāpumu lietvedības izbeigšanu nosūtīšanu. Ņemot vērā minēto Ministru kabineta 2010.gada 7.decembra noteikumi Nr.1098 “Noteikumu par rīcību ar administratīvo pārkāpumu lietās izņemto mantu un dokumentiem” (turpmāk - noteikumi Nr.1098) tiek papildināti ar noteikumu Nr.1098 21.1punktu, lai atrisinātu šo problēmu.Projekts paredz precizēt Noteikumos Nr.1098 paredzētos izpildes termiņus rīcībai ar izņemto mantu un dokumentiem, aizstājot šobrīd noteiktos termiņus “ne vēlāk kā trīs (piecu) darbdienu laikā” ar izpildes termiņa formulējumu “nekavējoties, bet ne vēlāk kā trīs (piecu) darbdienu laikā”. Projekts arī paredz noteikt, ka atbildīgā institūcija nosūta lēmumus par izņemtās mantas nodošanu glabāšanā vai izņemtās mantas realizāciju vai iznīcināšanu ar drošu elektronisko parakstu uz Aģentūras e-pastu: kanceleja@agentura.iem.gov.lv. Šie precizējumi ir nepieciešami, lai nodrošinātu precīzu un nekavējošu informācijas apmaiņu par lēmumiem, kas pieņemti attiecībā uz administratīvā pārkāpuma lietā izņemto mantu. Tādējādi ir plānots paātrināt izņemtās mantas nodošanu aģentūras glabāšanā, kā arī paātrināt aģentūras rīcību ar izņemto mantu. Satversmes tiesa 2013.gada 24.oktobra spriedumā lietā Nr. 2012-23-01 “Par Latvijas Administratīvo pārkāpumu kodeksa 257.panta pirmās daļas atbilstību Latvijas Republikas Satversmes 105.pantam” atzina LAPK 257. panta pirmās daļas otrā teikuma vārdus “[ja izdarīts administratīvais pārkāpums, kas paredzēts šā kodeksa 149.4 panta septītajā daļā, 149.5panta piektajā daļā vai 149.15pantā (izņemot sestajā daļā paredzēto pārkāpumu) līdz piemērotā naudas soda izpildei]” attiecībā uz transportlīdzekļu īpašniekiem (transportlīdzekļa reģistrācijas apliecībā norādītajiem turētājiem), kuri nav izdarījuši administratīvo pārkāpumu, par kuru piemērots naudas sods, un kuru transportlīdzekļi šā sprieduma publicēšanas dienā atrodas Aģentūras glabāšanā, par neatbilstošiem Latvijas Republikas Satversmes 105.pantam un spēkā neesošiem no dienas, kad pieņemts lēmums attiecīgajā administratīvā pārkāpuma lietā.Ievērojot minēto, Satversmes tiesas 2013.gada 24.oktobra spriedumā lietā Nr. 2012-23-01 “Par Latvijas Administratīvo pārkāpumu kodeksa 257.panta pirmās daļas atbilstību Latvijas Republikas Satversmes 105.pantam” izteiktā atziņa ir iestrādājama Noteikumu Nr.1098 25.1punktā, paredzot, ka gadījumā, ja iesniegumu par izņemtā transportlīdzekļa atdošanu iesniedz administratīvā pārkāpuma lietā ceļu satiksmē izņemtā transportlīdzekļa īpašnieks vai turētājs, kuram administratīvā pārkāpuma lietā nav piemērots administratīvais sods, pirms transportlīdzekļa saņemšanas viņš neuzrāda Noteikumu Nr.1098 24.2. un 24.3.apakšpunktā norādītos dokumentus.Administratīvā pārkāpuma lietā ne reti tiek izņemti transportlīdzekļi, attiecībā uz kuriem ir reģistrēta komercķīla. Atbilstoši LAPK 257. panta pirmajai un astotajai daļai un Noteikumu Nr.1098 24.punktam, transportlīdzeklis īpašniekam (turētājam) tiek atdots tikai pēc piemērotā naudas soda un izdevumu par transportlīdzekļa nodošanu glabāšanā vai glabāšanu samaksas. Ja viena mēneša laikā no administratīvā pārkāpuma lietā pieņemtā lēmuma par transportlīdzekļa atdošanu pieņemšanas naudas sods un minētie izdevumi netiek samaksāti un transportlīdzeklis netiek izņemts no glabāšanas aģentūra, saskaņā ar Noteikumu Nr.1098 40.punktu aģentūra to realizē vai iznīcina. Saskaņā ar Noteikumu Nr.1098 60.punktu no ieņēmumiem, kas gūti, realizējot izņemto mantu, tiek segti izdevumi, kas saistīti ar izņemtās mantas nogādāšanu glabāšanai, glabāšanu un realizāciju, kā arī naudas sods. Izņemtā transportlīdzekļa neatdošana būtībā kalpo kā nodrošinājums par administratīvo pārkāpumu sodītās personas saistību izpildei.Ja transportlīdzekļa īpašnieks vai turētājs nav persona, kura ir izdarījusi administratīvo pārkāpumu, par kuru piemērots naudas sods, tad atbilstoši Satversmes tiesas 2013.gada 24.oktobra spriedumam lietā Nr.2012-23-01, LAPK 257.panta pirmās daļas norma par transportlīdzekļa neatdošanu pirms naudas soda samaksas attiecībā uz transportlīdzekļa īpašnieku (turētāju) netiek piemērota. Atbilstoši minētajam Satversmes tiesas spriedumam tika veikti grozījumi Noteikumos Nr.1098, papildinot tos ar 25.1 punktu, kurā nosakot, ja iesniegumu par izņemtā transportlīdzekļa atdošanu iesniedz administratīvā pārkāpuma lietā ceļu satiksmē izņemtā transportlīdzekļa īpašnieks, kuram administratīvā pārkāpuma lietā nav piemērots administratīvais sods, viņš transportlīdzekli saņem neatkarīgi no piemērotā naudas soda izpildes.Minētais Satversmes tiesas spriedums tika balstīts uz apstākli, ka transportlīdzekļa paturēšana līdz administratīvo pārkāpumu sodītās personas saistību izpildei, nesamērīgi aizskar transportlīdzekļa īpašnieka tiesības.Ja attiecībā uz transportlīdzekli ir reģistrēta komercķīla, aģentūrai nav tiesības realizēt vai iznīcināt šādu transportlīdzekli. Saskaņā ar Komercķīlas likuma 2.pantu un Civillikuma 1278.pantu komercķīla ir ķīlas tiesība uz kuras pamata komercķīla nodrošina kreditoram viņa prasījumu tādā kārtā, ka viņš var no komercķīlas dabūt šā prasījuma samaksu. Saskaņā ar Komercķīlas likuma 33.pantu komercķīlu reģistra ieraksti ir saistoši trešajām personām, un neviens nevar aizbildināties ar to nezināšanu.Kā izriet no Ceļu satiksmes likuma 14.panta sestās daļas un Ministru kabineta 2010.gada 30.novembra noteikumu Nr.1080 "Transportlīdzekļu reģistrācijas noteikumi" 33.3.punkta, ieķīlāto transportlīdzekli aizliegts noņemt no uzskaites vai reģistrēt tā īpašnieka maiņu bez komercķīlas ņēmēja piekrišanas (informāciju pieprasa no komercķīlu reģistra pārziņa), pamatojoties tikai uz īpašnieka iesniegumu. Ņemot vērā minētās normas un Nolietotu transportlīdzekļu apsaimniekošanas likuma 6.panta ceturto daļu, ieķīlāta transportlīdzekļa iznīcināšana (apstrāde) ir pieļaujama pēc komercķīlas atzīmes dzēšanas.Civilprocesa likuma 627.pantā ir noteikts, ka no naudas, kas saņemta par pārdoto ar ķīlu apgrūtinātu kustamo mantu, prioritāri ir apmierināms ar ķīlu nodrošinātais prasījums un tikai pēc tam pārējie prasījumi.Pēc būtības LAPK 257.panata pirmā daļa ir pretrunā ar komercķīlu tiesisko regulējumu un aizskar komercķīlas ņēmēja tiesības realizēt ķīlas tiesības uz aģentūrā glabāšanā esošo transportlīdzekli.Situācijās, kad administratīvā pārkāpuma lietas ietvaros ir izņemts transportlīdzeklis, attiecībā uz kuru ir reģistrēta komercķīla, un transportlīdzekļa īpašnieks noteiktajā termiņā nav pārņēmis transportlīdzekli, aģentūra to nevar realizēt vai iznīcināt un turpina ilgstoši glabāt. Šādās situācijās valstij rodas nepamatoti glabāšanas izdevumi.Lai nodrošinātu ķīlas tiesību prioritāti un novērstu šādu izdevumu rašanos, ir paredzēts Noteikumus Nr.1098 papildināt ar jaunu 25.2punktu, kas paredz, ka transportlīdzeklis, attiecībā uz kuru ir reģistrēta komercķīla, tiek atdots neatkarīgi no naudas soda un izdevumu, kas saistīti ar izņemtās mantas nogādāšanu glabāšanai un glabāšanu, samaksas.Projekts paredz noteikumu Nr.1098 26.punktā grozījumu, lai atvieglotu administratīvo slogu un, ievērojot institūciju sadarbības pienākumu, netiktu dublēta informācija, proti, atbildīgā institūcija pēc tam, kad ir kļuvis izpildāms lēmums par mantas atzīšanu par valstij piekritīgu, tā oriģinālu vai lēmuma atvasinājumu  izpildei nosūta Valsts ieņēmumu dienestam saskaņā ar  Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija,  nodošana bez maksas, iznīcināšana un realizācijas ieņēmumu ieskaitīšana valsts budžetā”  2.punktu, savukārt, Aģentūrai kā mantas glabātājai tiek nosūtīti nolēmuma noraksti vai kopijas divos eksemplāros, vienu no kuriem Aģentūra nosūta Valsts ieņēmumu dienestam pa pastu, bet vēl papildus informācija un nolēmuma kopija tiek nosūtīta elektroniski Valsts ieņēmumu dienestam. Līdz ar to  Valsts ieņēmumu dienests praksē vienu nolēmumu par mantas atzīšanu par valstij piekritīgu mantu saņem trīs reizes, proti, vienu reizi - oriģinālu vai tā atvasinājumu no atbildīgās institūcijas, kas pieņēmusi lēmumu, un divas reizes  nolēmuma kopiju no Aģentūras kā mantas glabātājas. Projekts pilnībā atrisina šobrīd pastāvošo situāciju un paredz, ka Aģentūrai nebūs pienākums sūtīt Valsts ieņēmumu dienestam lēmumus, kuri ir jau tās rīcībā.Attiecībā uz elektronisko izsoļu organizēšanu Ministru kabineta 2017.gada 10.oktobra sēdes protokola Nr.50 12.§ “Likumprojekts “Grozījumi Civilprocesa likumā” 4.punktā Iekšlietu ministrijai dots uzdevums izvērtēt tās kompetencē esošos tiesību aktus un nepieciešamības gadījumā līdz 2018.gada 30.novembrim noteiktā kārtībā iesniegt izskatīšanai Ministru kabinetā grozījumus tiesību aktos, paredzot kārtību, kādā Aģentūra tiesību aktos noteiktajos gadījumos organizē kustamas mantas izsoles.Saskaņā ar noteikumu Nr.1098 52.2. punktu izsoli obligāti rīko, ja realizējamās izņemtās mantas kopējā vērtība pārsniedz 10 000 *euro*. Šis nosacījums neattiecas uz izņemto mantu, kas ātri bojājas. Aģentūra saskaņā ar Noteikumu Nr.1098 52.2.apakšpunktu 2016.gadā rīkoja 4 izsoles; 2017.gadā – 11 izsoles (10 reizes tika rīkota izsole par vienām un tām pašām mēbelēm); no 2018.gada 1.janvāra līdz 2018.gada 22.novembrim - 1 izsole.Iekšlietu ministrija (aģentūra), izvērtējot atbilstoši Ministru kabineta 2015.gada 16.jūnija noteikumiem Nr.318 Tiesu administrācijas izveidoto elektronisko izsoļu vietni, konstatēja, ka aģentūras rīkotās izsoles ir lietderīgi rīkot elektronisko izsoļu vietnē, jo tā ir ērta lietošanā, gan izsoles rīkotājam, gan izsoles pretendentam. Šai vietnei ir arī liels lietotāju loks, kas palielina iespējas izdevīgāk realizēt administratīvā pārkāpuma lietas ietvaros izņemtās mantas.Ņemot vērā norādīto, Projekts paredz, ka aģentūra izsoli organizē elektronisko izsoļu vietnē, kas izveidota saskaņā ar Civilprocesa likuma 605.1 pantu, ievērojot normatīvos aktus par kārtību, kādā veic darbības elektronisko izsoļu vietnē. Ievērojot noteikumu Nr.318 25.1, 38. un 40.punktu, Projektā ir ietverts detalizēts regulējums par administratīvā pārkāpuma lietas ietvaros izņemtās mantas izsoles organizēšanu elektronisko izsoļu vietnē.Projekts paredz saglabāt nosacījumu, ka izsoli obligāti rīko, ja realizējamās izņemtās mantas kopējā vērtība pārsniedz 10 000 *euro*, kā arī šo nosacījumu neattiecināt uz izņemto mantu, kas ātri bojājas. Projekts paredz aģentūrai iespējas rīkot izņemtās mantas izsoli arī, ja mantas kopējā vērtība nepārsniedz 10 000 *euro.* Nosakot izņemtās mantas realizācijas cenu pirms sākotnējās izsoles izsludināšanas, izņemtās mantas realizācijas komisija ņem vērā tajā brīdī esošās vidējās tirgus cenas Latvijā, iegūstot un salīdzinot informāciju par preču pārdošanas cenām no tirgus dalībniekiem. Ja nepieciešams, realizācijas cenas noteikšanai tiek pieaicināts sertificēts vērtētājs (eksperts), kurš sniedz atzinumu. Aģentūra un Tiesu administrācija par izsoļu organizēšanu elektronisko izsoļu vietnē slēdz starpresoru vienošanos. Elektronisko izsoļu vietnes uzturēšanas izdevumi tiek segti no Tiesu administrācijas sniegto maksas pakalpojumu ieņēmumiem. Lai Tiesu administrācija varētu saņemt samaksu par aģentūras rīkotajām izsolēm, Tiesu administrācijas un aģentūras noslēgtajā starpresoru vienošanās ir nepieciešams noteikt, ka par izsoļu rīkošanu aģentūra maksā Ministru kabineta 2017. gada 20. jūnija noteikumos Nr. 343 "Tiesu administrācijas maksas pakalpojumu cenrādis" izsoles rīkotājam noteikto maksu par izsoles organizēšanu elektronisko izsoļu vietnē.Saskaņā ar Noteikumu Nr.1098 61.punktu aģentūras izdevumi, kas saistīti ar mantas realizāciju, (tajā skaitā maksa par izsoles organizēšanu elektronisko izsoļu vietnē) tiek segta no ieņēmumiem, kas gūti, realizējot izņemto mantu.Saskaņā ar Valsts pārvaldes iekārtas likuma 54.panta trešo daļu iestāžu sadarbība notiek bez maksas, ja ārējā normatīvajā aktā nav noteikts citādi.Lai nodrošinātu elektronisko izsoļu vietnes uzturēšanas izdevumu segšanu no Tiesu administrācijas sniegto maksas pakalpojumu ieņēmumiem arī attiecībā uz aģentūras rīkotajām izsolēm, ir paredzēts papildināt projektu ar norādi, ka aģentūra veic samaksu par izsoles rīkošanu atbilstoši Tiesu administrācijas maksas pakalpojumu cenrādim.Latvijas Republikas Augstākās tiesas Senāts 2019.gada 8.marta spriedumā lietā Nr.SKA-43/2019, SKA-487/2019 un SKA-126/2019, izskatot izdevumu apmēru, kas radušies sakarā ar administratīvā pārkāpuma lietā izņemtā transportlīdzekļa glabāšanu un kas personai, kura ir saukta pie administratīvās atbildības, ir jāsedz, ir norādījis, ka noteikumu Nr.1098 4.pielikumā noteiktā maksa par administratīvā pārkāpuma lietā izņemtā transportlīdzekļa glabāšanu neatbilst transportlīdzekļu glabāšanas faktiskajām izmaksām, kas ir pretrunā ar Latvijas Administratīvo pārkāpumu kodeksa 257.pana astotajā daļā noteikto. Augstākās tiesas Senāts ir norādījis, ka Noteikumu Nr.1098 pielikumā norādītajām glabāšanas pakalpojumu izmaksām ir jābūt noteiktām, ņemot vērā faktiskās Aģentūras izmaksas. Senāts tāpat ir pievienojies apelācijas instances tiesas spriedumā norādītajiem apsvērumiem, ka jebkādus izdevumus ir pieļaujams iekļaut glabāšanas pakalpojumu izmaksās tiktāl, ciktāl tie ir radušies sakarā ar konkrēto rīcību un ciktāl tie ir atbilstoši faktiskajām izmaksām, kas aģentūrai ir radušās. Izmaksām ir jābūt pamatotām ar objektīvi pārbaudāmiem attaisnojuma dokumentiem, lai tās būtu izsekojamas un pārbaudāmas (Augstākā tiesas Senāta 2019.gada 8.marta sprieduma lietā Nr.SKA-126/2019, 2.6., 2.7. un 4.punkts). Galvenās izdevumu pozīcijas, kuras Aģentūrai rodas, lai nodrošinātu administratīvā pārkāpuma lietās izņemto transportlīdzekļu glabāšanu, ir transportlīdzekļu stāvlaukumu uzturēšanas un apsardzības izmaksas; izmaksas, kas rodas izmantojot privātpersonām piederošus transportlīdzekļu stāvlaukumus; izmaksas aģentūras nodarbinātajiem, kas rodas nodrošinot izņemto transportlīdzekļu pārņemšanu, uzraudzību, uzskaiti un stāvlaukumu uzturēšanu. Ņemot vērā ievērojamo transportlīdzekļu skaitu, kas ik gadu tiek izņemts administratīvā pārkāpuma lietvedībā, kā arī vidējo viena transportlīdzekļa uzglabāšanas dienu skaitu, noteikt precīzas transportlīdzekļa glabāšanas izmaksas, ir iespējams, nosakot kopējās transportlīdzekļu stāvlaukumu uzturēšanas un apsardzības izmaksas un attiecinot uz vienu transportlīdzekli šim transportlīdzeklim proporcionālu izdevumu daļu. Savukārt, izņemto transportlīdzekļu uzskaites, pārņemšanas un uzraudzības veikšanai izlietoto izdevumu atsevišķa uzskaite katram transportlīdzekli ir praktiski neiespējama (tas prasītu nesamērīgus administratīvus resursus), jo administratīvo pārkāpumu lietās izņemto transportlīdzekļu uzglabāšanā iesaistītie aģentūras darbinieki ik dienas apstrādā ievērojamu transportlīdzekļu un ar tiem saistīto dokumentu skaitu.Lai nodrošinātu Administratīvo pārkāpumu kodeksa 257.panta astotajā daļā noteikto transportlīdzekļu glabāšanas izdevumu faktisko apmēru atbilstoši Augstākās tiesas Senāta spriedumos izdarītajiem secinājumiem, Aģentūra ir pārskatījusi un precizējusi administratīvā pārkāpuma lietā izņemto transportlīdzekļu glabāšanas izdevumus, balstoties uz faktisko izdevumu apmēriem 2018.gadā.Atbilstoši šiem aprēķiniem vidēji viena vieglā transportlīdzekļa glabāšanas izmaksas sastāda 9,41 *euro* par dienu. Vidējo glabāšanas izdevumu aprēķins ir balstīts uz pieņēmumu, ka viena vieglā transportlīdzekļa uzglabāšanai nepieciešamā stāvlaukuma platība ir 10 m2.Ņemot vērā to, ka administratīvā pārkāpuma lietās tiek izņemti arī mazāka un lielāka izmēra transportlīdzekļi, noteikumu projektā ir paredzēts noteikt glabāšanas izmaksas arī transportlīdzekļiem, kuru uzglabāšanai nepieciešamā platība ir 5 m2, kā arī transportlīdzekļiem, kuru uzglabāšanai nepieciešamā platība ir 20 m2.Projekts paredz aizstāt Noteikumu Nr.1098 4.pielikumā esošo maksu par administratīvā pārkāpuma lietā izņemtā transportlīdzekļa glabāšanu ar jauniem izcenojumiem atkarībā no transportlīdzekļa izmēriem. |
| 3. | Projekta izstrādē iesaistītās institūcijas un publiskas personas kapitālsabiedrības | Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz atbildīgajām institūcijām, kurām būs jāpaziņo par administratīvo pārkāpumu lietās pieņemtajiem galīgajiem nolēmumiem un Aģentūras nodarbinātajiem, kā arī privātpersonām, kuras būs iesaistītas administratīvā pārkāpuma lietvedībā vai vēlēsies piedalīties administratīvo pārkāpumu lietās izņemtās mantas izsolēs. |
| 2. | Tiesiskā regulējuma ietekme uz tautsaimniecību un administratīvo slogu | Projekts samazinās administratīvo slogu Aģentūrai un Valsts ieņēmumu dienestam, jo Aģentūra turpmāk nesūtīs lēmuma norakstus vai tā kopijas, kas Valsts ieņēmumu dienestam nav nepieciešamas, jo ir jau tā rīcībā. Projekts praktiski samazinās arī administratīvo slogu Aģentūrai saistībā ar projektā paredzēto noteikumu Nr.1098 21.1punktu, jo Aģentūrai nevajadzēs papildus sūtīt informācijas paziņojumus par dokumentu iesniegšanu, kurus jau šobrīd atbildīgās institūcijas iesniedz pēc Aģentūras pieprasījuma. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 235 794 | 0 | 235 794 | -34 568 | 235 794 | -34 568 | -34 568 |
| 1.1. valsts pamatbudžet, tai skaitā ieņēmumi no maksas pakalpojumiem un citi pašu ieņēmumi | 235 794 | 0 | 235 794 | -34 568 | 235 794 | -34 568 | -34 568 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 235 794 | 0 | 235 794 | -34 568 | 235 794 | -34 568 | -34 568 |
| 2.1. valsts pamatbudžets | 235 794 | 0 | 235 794 | -34 568 | 235 794 | -34 568 | -34 568 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Saskaņā ar Ministru kabineta 2010.gada 17.decembra noteikumiem Nr.1098 “”Noteikumi par rīcību ar administratīvo pārkāpumu lietās izņemto mantu un dokumentiem” likumā “Par valsts budžetu 2019.gadam” Iekšlietu ministrijas (Nodrošinājuma valsts aģentūras) apakšprogrammā 40.03.00 “Lietiskie pierādījumi un izņemtā manta” maksas pakalpojumi un citi pašu ieņēmumi no aizturēto transportlīdzekļu īpašniekiem par glabāšanu plānoti ieņēmumi 235 794 *euro* apmērā. Noteikumu projektā ir paredzēts noteikt administratīvā pārkāpuma lietā izņemta transportlīdzekļa glabāšanas izmaksas atkarībā no transportlīdzekļa veida.  Transportlīdzekļu glabāšanas izmaksas ir noteiktas, ņemot vērā 2018.gada faktiskos stāvlaukumu uzturēšanas izdevumus, tai skaitā maksu komersantiem par transportlīdzekļu glabāšanu, kā arī tiešās un netiešās administratīvās izmaksas un 2018.gadā Aģentūrai glabāšanā nodoto transportlīdzekļu skaitu. Detalizēts 2018.gada faktisko izdevumu aprēķins ir pievienots pielikumā. Pēc grozījumu veikšanas izmaksas tiks sadalītas pēc transportlīdzekļu lieluma, izdalot trīs kategorijas – Kvadricikls, tricikls, motocikls, mopēds, velosipēds; - vieglais transportlīdzeklis un transportlīdzeklis, kuru pilna masa nepārsniedz 3,5 t; transportlīdzeklis, kuru pilna masa pārsniedz 3,5 t. Katra kategorija aizņem noteiktu platību – mototransports 5 m2, vieglie transportlīdzekļi 10 m2 un pārējie transportlīdzekļi 20 m2. Aprēķinot faktiskās izmaksas 2018.gadā, tika ņemts vērā, ka viens vieglais transportlīdzeklis vidēji aizņem 10 m2, līdz ar to izmaksas atsevišķām kategorijām ir šādas:* kvadricikls; tricikls; motocikls; mopēds; velosipēds (5m2) – 4,71 *euro;*
* vieglie transportlīdzekļi un transportlīdzekļi, kura pilna masa nepārsniedz 3,5 t (10m2) – 9,41 *euro;*
* transportlīdzeklis, kura pilna masa pārsniedz 3,5  (20m2) – 18,82 *euro.*

2019.gadā un pārējos gados ieņēmumi un attiecīgie izdevumi 235 794 *euro* apmērā ir plānoti saskaņā ar pašreiz spēkā esošo tarifu 11,38 *euro* par diennakti administratīvā pārkāpuma lietā izņemtā transportlīdzekļa glabāšanai. Pārrēķinot viena izņemtā transportlīdzekļa vidējās glabāšanas un faktiskās uzturēšanas izmaksas gadā, kā arī prognozējamo aģentūrai glabāšanā nododamo transportlīdzekļu skaitu, 2020.gadā un turpmākajos gados pānoti šādi ieņēmumi: * kvadricikls; tricikls; motocikls; mopēds; velosipēds 4,71 *euro*/diennakts x 90 transportlīdzekļi x vidēji 16,6 diennaktis x 30% (izdevumu daļa ko faktiski var piedzīt, atlikušo daļu sastāda personas pret kurām piedziņu vērst nevar, vai tā faktiski nav iespējama) =  2 111 *euro;*
* vieglais transportlīdzeklis; transportlīdzeklis, kura pilna masa nepārsniedz 3,5 t 9,41 *euro*/diennakts x 3 963 transportlīdzekļi x vidēji 16,6 diennaktis x 30% (izdevumu daļa ko faktiski var piedzīt, atlikušo daļu sastāda personas pret kurām piedziņu vērst nevar, vai tā faktiski nav iespējama) = 185 713 *euro;*
* transportlīdzeklis, kura pilna masa pārsniedz 3,5 t 18,82 *euro*/diennakts x 143 transportlīdzekļi x vidēji 16,6 diennaktis x 30% (izdevumu daļa ko faktiski var piedzīt, atlikušo daļu sastāda personas pret kurām piedziņu vērst nevar, vai tā faktiski nav iespējama) = 13 402 *euro.*

Kopā plānotie ieņēmumi un attiecīgie izdevumi 2020.gadā plānoti 201 226 *euro* apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Grozījumu rezultātā samazināsies kopējie ieņēmumi no maksas pakalpojumiem un citiem pašu ieņēmumiem, attiecīgi samazināsies izdevumi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un komunikācijas aktivitātes saistībā ar projektu nav notikušas, jo projekts neskar plašas sabiedrības intereses, bet attiecas uz atbildīgajām institūcijām, kurām būs jāpaziņo par administratīvo pārkāpumu lietās pieņemtajiem galīgajiem nolēmumiem un Aģentūras nodarbinātajiem. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru, papildus cilvēkresursi nav nepieciešami. |
| 3. | Cita informācija | Projekts tiks nodrošināts esošā finansējuma ietvaros. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Mārtiņš Rāzna 29454798

martins.razna@agentura.iem.gov.lv

Raitis Nora 67829075

raitis.nora@agentura.iem.gov.lv

Alīna Bogdanova-Uzkliņģe 67829070

alina.bogdanova@agentura.iem.gov.lv

Raivis Mālijs 67218631

raivis.malijs@agentura.iem.gov.lv